दिल्ली : अवैध निर्माण की सीलिंग में रोड़ा डालने वालों को सीधे तिहाड़ जेल भेज देगा सुप्रीम कोर्ट  
मुकेश सूरियान ने सीलिंग के दौरान अधिकारियों को धमकाया था
कोर्ट ने कहा- दोबारा ऐसा करते हैं तो कोर्ट से तिहाड़ भेज देंगे
अदालत में फोरम आफ एमसीडी इंजीनियर्स ने मुकेश पर आरोप लगाया था
कोर्ट में पिछली सुनवाई में नजफगढ़ जोन वार्ड समिति के चेयरमेन मुकेश सूरियान की तरफ से कोर्ट में कहा गया कि वे बिना शर्त माफी मांगते हैं. इस पर कोर्ट ने हलफ़नामा दाखिल करने को कहा था. सुप्रीम कोर्ट ने मुकेश सूरियान को फटकार लगाते हुए कहा था कि आप क्या कर रहे है? हम किसी को कानून हाथ में लेने की इजाजत नहीं दे सकते. हम इसको बर्दाश्त नही करेंगे कि कोई हमारे आदेश में बाधक बने. कोई भी कानून से ऊपर नहीं है ये बात आपको समझना चाहिए. सुप्रीम कोर्ट ने मुकेश सूरियान को फटकार लगाते हुए कहा था कि आप जनप्रतिनिधि है अगर आप ऐसा करेंगे तो लोग क्या करेंगे. वे तो आपको ही देखकर वैसा करेंगे.
(इनपुट भाषा से भी)